डीएसपी अक्षय कुमार ने बताया कि मुखिया सत्येंद्र ने आरोप लगाया था कि बीडीओ वर्षा तरवे 23 लाख रुपये की योजना को प्रशासनिक स्वीकृति देने के एवज में उनसे 1.15 लाख रुपए की मांग कर रही है. अक्षय ने बताया कि सत्येंद्र कुमार सिंह के आरोप का सत्यापन किए जाने के बाद पुलिस उपाधीक्षक महाराजा कनिष्क कुमार सिंह के नेतृत्व में आयी पटना स्थित ब्यूरो के मुख्यालय से आयी एक टीम ने सत्येंद्र से रिश्वत के तौर पर 1.15 लाख रूपये लेते हुए वर्षा को उनके आवास से गिरफ्तार कर लिया.